SMC ઈન્વેસ્ટમેન્ટ્સ એન્ડ એડવાઈઝર્સના ચેરમેન કમ મેનેજિંગ ડિરેક્ટર ડી કે અગરવાલના મતે શેરબજારની ચાલ પર મેક્રો ડેટા, વૈશ્વિક બજારોના પ્રવાહ, ડોલર સામે રૂપિયાની ચાલ અને ક્રૂડના આંતરરાષ્ટ્રીય ભાવની વધઘટનો પ્રભાવ જોવા મળશે. તાજેતરમાં ભૂ-રાજકીય તણાવને પગલે ડોલર સામે રૂપિયો ગગડીને ઈન્ટ્રા ડે તેમજ નવી નીચી સપાટીએ બંધ રહ્યો હતો. શુક્રવારે ડોલર સામે રૂપિયો 71ની અત્યાર સુધીની સૌથી નીચી સપાટીને સ્પર્શી ગયો હતો. ગયા શુક્રવારે ડોલર સામે રૂપિયો 25 પૈસા ગગડીને 70.99-71ની નવી નીચી સપાટીએ બંધ રહ્યો હતો.